Sveikinu su puikiai pavykusiais baigiamaisiais pokalbiais, kuriuose buvo daug gražių dalykų - pokalbiai buvo natūralūs, sklandūs, gerai sekėsi tyrinėti situaciją, skyrei daug dėmesio jausmams, kelis kartus nuėmei vaiko kaltę – visa tai skambėjo natūraliai ir tikslingai. Jautėsi, kad kontroliuoji pokalbius ir išlaikai struktūrą. Puikiai išgirsdavai ir įsiklausydavai į vaiko užuominas, tikslindavaisi atvirais klausimais. Man vienas gražiausių tavo išsakytų atspindėjimų, nuostabiai atliepiantis vaiko jaudulį, jautrumą ir emocinį susijaudinimą: „Atsiprašau, jei pasakiau tai, ko nenorėjai girdėti. Man svarbu, kad jaustumei saugiai. Kaip tu dabar jautiesi?“ Tiesiog puiku! Vienintelis mano pastebėjimas yra neskubėti eiti link nukreipimo į PVL, kol iki galo neištyrinėjai pagalbos šaltinių vaiko aplinkoje. Džiugini savo pažanga ir pokalbiais! Sveikinu sėkmingai pabaigus mokymus!