Sveikinu perlipus pirmojo pokalbio slenkstį! Džiaugiuosi tavo drąsa ir empatija, parodyta pokalbyje, kuri atsispindėjo dažnuose ir taikliuose apibendrinimuose. Visgi, siūlyčiau atkreipti didesnį dėmesį į tai, jog dažnai pokalbiuose reikia aiškiai įvardinti problemas, apie kurias kalbama - šiuo metu tai buvo homoseksualumas. Pokalbyje tai ir bandei daryti natūralizuodamas, tačiau kitą kartą siūlau drąsiau įvardinti reiškinius jų pavadinimais ir neskubėti glaistyti situacijos, pvz., galima atspindėti - "skamba, jog nesi tikra dėl savo orientacijos ir trauka draugei kelia daug sumaišties. Įsivaizduoju, kokią sumaištį tai kelia tau dabar". Taip pat vertėtų patyrinėti ne tik jausmus, kuriuos mergina jaučia draugei, bet ir su šiais jausmais kylančią gėdą, sumaištį ir homoseksualumą. Atrodo, kad pokalbis tau nuoširdžiai rūpėjo ir tuo labai džiaugiuosi, tačiau primenu neskubėti ieškoti sprendimų - jie ateina savaime, kai išbūname su vaikais. Sveikinu susitvarkius ir sėkmės keliaujant  toliau!