Pokalbis buvo jautrus ir empatiškas. Tau pavyko daugelis tokiam pokalbiui svarbių dalykų - palaikyti ir padrąsinti vaiką, pasakyti, kad tokioje situacijoje nėra vaiko kaltės, empatiškai kalbėti apie jausmus, pasirūpinti vaiko saugumu.   Tokiame pokalbyje taip pat svarbu pabrėžti, kad niekas neturi teisės vaiko mušti, pasirūpinti ir fizine vaiko sveikata, jei smurtas vyko ką tik, detaliau aiškintis visas detales dėl saugumo - ne tik paklausti, ar vaikas jaučiasi saugus, bet ir tyrinėti, kur vaikas yra, kur tėtis yra, ką jis daro, ar yra šalia kitų žmonių ir pan. Svarbu nebėgti ir neskubėti su sprendimais. Vaikas jau kurį laiką yra tokioje situacijoje, jam ta situacija yra išbūnama, tai galima tiesiog pabūti su su vaiku, tyrinėjant situaciją, aplinkybes, jausmus ir leidžiant vaikui išsikalbėti.  