Tinkamai pradėjai pokalbį, tikslinaisi iš kur kyla vaikinui toks klausimas, gilinaisi į situaciją. Gebi formuluoti atvirus klausimus. Tyrinėjai, kaip vaikinas jaučiasi skirtingose situacijose. Pokalbyje pritrūko empatijos, jautėsi tavo noras vaiką privesti prie minties, kad narkotikai nėra gerai ir rasti jam kitų užsiėmimų, kuriais jis galėtų tai pakeisti. Tai tau trukdė užmegzti pilnavertį ryšį su vaiku, atrasti po jo klausimu slypintį nerimą ir atliepti į jį. Gebi ieškoti alternatyvų ir tai sekėsi pokalbyje, tačiau kiek ankstokai priėjai prie to, trūko pokalbio kryptingumo. Palinkėsiu keliauti giliau per vaiko jausmus ir pabūti su jais nenuskubant į sprendimus.