Labai empatiškas, šiltas, išbūnantis su vaiku pokalbis. Naudoji daug atspindėjimų, stiprini vaiką pagyrimu ir dėkingumu už tai, kad nelieka vienas ir kreipiasi į VL. Šaunu, kad nors dar ir nesimokėme, bet nepasimetei vaikui vis užsimenant apie nenorą taip gyventi. Keletą kartų tikslinaisi, kas už to slypi ir vėliau tvirtai paklausei, ar nekyla mintys apie savižudybę - viską padarei puikiai. Pokalbiuose apie krizinius jausmus ir išgyvenimus niekada nebūna per daug užuojautos - būtent jos išreiškimą ateityje gali dar labiau stiprinti, nevengti daugiau išsakyti užuojautos žodžių. Situacijos gilesnei analizei gerai kryptis būtų kalbėti apie atsvarą aplinkoje, apie tai, kas iki šiol padėjo išbūti su sunkiais jausmais.