Džiugino tavo susitelkimas į vaiką, noras jį suprasti ir padėti jam. Pokalbyje jaučiasi daugiau tavo ramybės ir  užtikrintumo. Su vaiku bendrauji jautriai, empatiškai. Dar nemažai pasitaiko uždarų klausimų. Juos reiktų stengtis pakeisti atvirais klausimai. Buvo klausimas ir su "kodėl". Jų reiktų apskritai vengti. Daug dėmesio skiri situacijos analizei, šalia klausinėji apie jausmus, išreiški palaikymą, supratimą. Džiugu, kad įsisavini mokymų medžiagą. Sužinojusi, kad tėvai geria ir muša vaiką, akcentavai, kad neturi teisės taip elgtis, kad tai nėra jos kaltė. Išgirdusi užuominas apie savižudybę, iškart klausi ar vaikas galvoja apie savižudybę, pasitikslinai ar turi planą, mėginai užtikrinti vaiko saugumą susitardama, kad vaikas nieko nesidarys kol jūs kalbėsitės. Kalbėjai, kad savižudybė ne išeitis, mėginai ieškoti ambivalencijos. Nors į pabaigą jautėsi tavo pasimetimas, pokalbis buvo jautrus ir palaikantis. Džiugina tavo progresas. 