Puikus pokalbis! Jame buvai jautriai, empatiškai, švelniai, į ką vaikas atitinkamai ir atliepė. Šauniai aiškinaisi situaciją, naudoji daug atspindėjimo, per kurį eini gilyn į pokalbį. Stipru, kad reagavai į pasikeitusį merginos balsą, susigraudinimą, kelis kartus įvardinai, kad tėvų priklausomybių sprendimas nėra merginos atsakomybė, bandei išklausti, kaip buvo anksčiau. Šiame pokalbyje dar būtų padėję, jei daugiau situaciją per jausmus patyrinėtum - kaip jaučiasi, ką daro, kas padeda/nepadeda, kaip norėtų jaustis. Smurto atvejais svarbu prašyti vaiko papasakoti paskutinę smurto situaciją - kaip ir kur tai vyko, kaip mušė, kaip jautėsi, kas po to buvo, koks santykis su tėčiu po to ir pan.