Rūpestingas, nuoširdus bei nuoseklus pokalbis. Jaučiasi stiprūs baziniai įgūdžiai: taiklūs atviri klausimai, pasitikslinimai, atspindėjimai, jausmų tyrinėjimas bei supratimo rodymas, drąsesnis žinučių(apie patyčių stabdymą) išsakymas. Patyčių temose dar vertinga nuimti vaiko kaltę (jis nėra kaltas, kad kažkas rašinėja ar organizuoja kitus), palaikyti jo norą dalintis išgyvenimais, atidžiau panagrinėti konkrečias žinutes. Tiksliai vaiko klausei apie komentarus, tačiau vaikas vengė konkrečių atsakymų. Tokiu atveju siūlau nebijoti ir drąsiai pasakyti, kad tau dar nėra aišku, negali suprasti kas vyksta vaiko profilyje ir toliau kalbėti apie konkrečius sprendimus sudėtinga. Jei vaikas nesutinka pasakoti, tuomet galime informuoti, kas padeda panašiose situacijose: printscreen’ai, blokavimas, pranešimai fb admin, privatumo nustatymai, suaugusiųjų pagalba. Jei vaikas pokalbyje palietė vienišumo temą, pasitiksliname apie ką jam svarbiau kalbėti –ar fb komentarus, ar baimę likti vienam.