Svarbu tai, jog pokalbio metu kalbėdama apie spuogus ne kartą normalizavai tai, jog spuogai - natūrali brendimo dalis. Sakei, kad visos merginos turi skirtingas figūras. Stengeisi analizuoti situaciją, suprasti, kokių būdų mergina imasi norėdama pakoreguoti savo figūrą. Vis dėlto pokalbį nuvedei prie temos apie spuogų priežiūrą, svorį, nors pokalbio pradžioje kėlei gana svarbius klausimus, tačiau į juos neįsigilinai. Šiuo atveju turėjome labai svarbią savęs nepasitikėjimo temą. Gali būti sunku šią temą iš karto paliesti, tad galima pirmiausia paieškoti konkretesnės situacijos, ją paanalizuoti. Pvz., merginai paminėjus, kad ji stengiasi nebūti su žmonėmis, pasiteirauti, o kaip ji jaučiasi būdama su žmonėmis, ką tuomet daro ar pan. Galima klausti, kokia ji norėtų būti, kada ji sau patinka, kas jai yra gražu ir pan. Taip galime pasiekti gilų pokalbį su vaiku, analizuoti tiek situaciją, tiek jausmus.