Vaiko klausimas apie tai, kuo VL gali padėti, tave, kaip pati vėliau patvirtinai, šiek tiek suglumino, nes sekė ilgoka pauzė. Vėliau paaiškinai, kad čia kalbamės ir stengiamės suprasti, kas vaiką jaudina, svarbus buvo tavo pasakymas, kad viskas, apie ką čia kalbėsime, liks tarp tavęs ir VL. Vėliau pradėjai gražiai tyrinėti situaciją, klausdama, kas jaudina skambinančią merginą, kaip dažnai išgėrinėja jos draugė, ar kartu išgėrinėja ir skambinančioji, kodėl tai neramina skambinančią merginą. Šioje vietoje tik reikėtų atkreipti dėmesį į klausimų formuluotes ir uždarus klausimus keisti atvirais (vietoje klausimo „Ar dažnai ji išgėrinėja“ formuluoti „Kaip dažnai ji išgėrinėja“) bei nenaudoti „kodėl“ klausimų (vietoje klausimo „Kodėl tave tai neramina“ formuluoti „Kas konkrečiai tave neramina“). Pokalbyje gražiai apibendrinai situaciją, atspindėjai ir normalizavai  jausmus. Informavai vaiką apie tai, kad narkotikų vartojimą draudžia įstatymas, klausei, ar ji tai žino. Tai pasitikslinai, tač