Pokalbio pradžioje verta skirti daugiau laiko kontakto su vaiku užmezgimui ir tik tada pereiti prie situacijos analizės. Vaikui lengviau pasakoti, kai jis užmezga artimesnį ryšį su konsultantu. Kartais nutinka, kad vaikai pasakojant susipainioja ir pateikia prieštaringas aplinkybes. Kalbėdamas vaikas pasakė, kad tėtis dirba naktimis, o paskui, kad prarado darbą. Sureagavai į šį neatitikimą, tai yra gerai, tik klausimą reikėtų formuluoti kaip pasitikslinimą, kad vaikas nepagalvotų jog abejoji jo žodžiais. Jautriai tyrinėjai situaciją. Uždavinėjai patikslinančius klausimus. Nuėmei atsakomybę nuo vaiko dėl tėvų elgesio. Normalizavai jausmus. Vaikui užsiminus apie sprendimus buvo juntamas tavo sutrikimas, kas buvo netikėta ne tik vaikui, bet ir pokalbio dalyviams. Pokalbis vyko sklandžiai ir kryptingai. Linkiu daugiau pasitikėjimo savimi.