Tikrai labai empatiškai ir kantriai vedei pokalbį, nepasidavei manipuliacijom ir neatskleidei informacijos apie save. Norėjosi, kad aiškiai įvardintum ką matė vaikas "iš to ką pasakoji, ar galiu suprasti, kad matei pornografinio turinio filmą/video". Buvo galima pasidomėti ar čia pirmas kartas, kai pamatė tokį filmą, kaip dažnai žiūri, kaip jaučiasi žiūrėdamas tokius filmus. Jei vaikas labai leidžiasi į detales, matosi, kad "mėgaujasi" pasakodamas ar užduoda asmeninius klausimus, tada pasiūlome paskambinti kitą kartą. Kelis kartus pakartojai klausimą "kas tave slegia?", nors vaikas nieko nesakė, kad blogai jaučiasi. Stengiamės neįvardinti vaiko jausmų už juos pačius.