Labai gerai, kad atspindi vaiko jausmus pokalbio metu (Suprantu, kad tau liūdna be tavo draugės.) ir skatinai vaiką pokalbiui (Mes esame čia būtent tam, kad išklausyti tave.). Pasistenk klausimuose nevartoti klausimo „kodėl?“ (Tai gal papasakok man kodėl tau liūdna? Gal tu gali pasidalinti kodėl tu blogai jautiesi?), pakeisdama jį tinkamu klausimu (Papasakok man kas tau nutiko, kad tu liūdi ir blogai jautiesi?). Taip pat vertėtų neuždavinėti uždarų klausimų (O tu norėtum jai pasakyti? Tau patinka švęsti gimtadienius?) vietoje jų užduok atvirus klausimus arba atspindėk vaiko pokalbį (Apie ką norėtum su ja pasikalbėti? Papasakok man kaip šventi gimtadienius. Girdžiu, kad tau patinka švęsti gimtadienius.). Pokalbio pradžioje stenkis nustatyti vaiko skambučio tikslą ir laikykis šio tikslo viso pokalbio metu, nesukrypdama į kitas vaiko temas ar sunkumus. Sėkmės!