Tau puikiai pavyko prakalbinti vaiką, padrąsinai ir sukūrei saugią vietą pokalbiui ir išsipasakojimui, labai gražiai gilinaisi į situaciją, kas konkrečiai vyksta elektroninėje erdvėje. Tinkamai įvardinai, kad tai, apie ką pasakoja vaikas, yra elektroninės patyčios ir kad niekas neturi teisės iš jo tyčiotis. Svarbu paminėti, kad patyčioms spręsti reikia suaugusio žmogaus pagalbos (drąsinti vaiką ieškoti suaugusio žmogaus, kuriuo pasitiki. Puikiai patarei susirinkti kuo daugiau įrodymų (ekrano/žinučių kopijų) su patyčių turiniu. Svarbu būtų paminėti, kad patyčių situacijose kartais gali prireikti daugiau laiko, kad situacija pasikeistų. Taip pat, kartu su sprendimo ieškojimu, svarbu nepamiršti vaiko jausmų, ką vaikas išgyvena patirdamas el. patyčias, kas jam padeda susitvarkyti/išbūti su sunkiais jausmais.