Labai geri atviri klausimai ir situacijos analizė („prieš kiek laiko/kas lemia tavo mintis, kad taip gali būti/ kada turi būti tavo menstruacijos“). Puiku, kad nepasimetei, nors pokalbis buvo greitas ir vaikas buvo labai sunerimęs. Rekomenduočiau paklausti vaiko kaip jis jaučiasi ir tuomet atspindėti, taip kaip ir padarei („suprantu, jautiesi pasimetusi“ – dar būtų tiksliau: suprantu, kad tokioje situacijoje gali jaustis pasimetusi). Vaikas įvardino tris požymius – pykinimas, nesaugūs lytiniai santykiai, kelias dienas vėluojančios menstruacijos. Rekomenduočiau dar pasitikslinti kokius požymius jaučia, tuo pačiu, koks būdas jai būtų tinkamiausias pasitikrinti ar ji nėščia. Svarbu, kad nuraminai vaiką, kad jis gali nusipirkti nėštumo testą ir amžius to neriboja, taip pat informavai apie galimybes įsigyti ir prekybos centre. Kadangi vaikas bijojo jį nusipirkti, galima paanalizuoti ir pačią baimę „kas labiausiai tave neramina? Ko labiausiai bijai?“. Puiku, kad ieškojai kas galėtų merginai 