Pokalbyje pavyko padaryti daug puikių dalykų - supratusi apie prievartą, klausei, kada viskas įvyko, rūpinaisi merginos saugumu, labai jautriai išreiškei užuojautą, aiškiai užakcentavai, kad mergina nėra kalta dėl prievartos, įvardinai, kad tai nusikaltimas, reagavai į užuominas apie savižudybę, tiesiai paklausei apie ketinimus nusižudyti, aiškinaisi apie merginos planą. Kitą kartą būtų galima jau anksčiau reaguoti į savižudybės riziką - tokie pasakymai, kaip nežinau, kaip toliau gyventi, Tau gali būti tas signalas. Kai mergina pasakė, kad jos planas iššokti pro langą, svarbu įsitikinti, kur mergina yra dabar, užsitikrinti, kad nėra prie lango ir nešoks  per langą pokalbio metu. Dar padėtų pakalbėjimas apie pačią savižudybę - kada mintys intensyviausios, kokios tos mintys, ar būna, kad mintys praeina, kokiais momentais praeina, kas iki šiol padėjo išgyventi. Taip pat drąsiau skatink merginą kalbėti apie patirtą prievartą, apie su tuo susijusius jausmus. Išsikalbėjimas padeda. Ačiū Tau!