- Parodyti daugiau empatijos vaikui, t.y. kad supranti vaiką ir jo situaciją, kad tau rūpi, kas vyksta jo gyvenime (pvz. Suprantu, kaip nesmagu atsidurti tokioje situacijoje);
- Susirinkti daugiau informacijos apie visą patyčių situaciją ir aplinką ir gilintis į faktus (pvz. vaikinas užsiminė apie sesę, tai daugiau paklausinėti apie jų tarpusavio bendravimą, ką sesuo žino apie jo situaciją, kaip ji reagavo ir pan.)
- Prieš paklausiant, naudoti turinio atspindėjimą. Užduodant vieną klausimą po kito vaikas gali pasijusti tarsi būtų "tardomas".
- Laikytis pokalbio struktūros: išsamus informacijos rinkimas, po to alternatyvų ieškojimas ir aptarimas.
- Daugiau palaikymo, padrąsinimo vaikui (pvz. Šaunu, kad paskambinai ir papasakojai apie patyčias man; Patyčioms įveikti reikia laiko; paprastai patyčias įveikti vienam yra sudėtinga, pagalvokim, kam iš suaugusiųjų galėtum papasakoti apie patyčias)
