Labai stiprus pokalbis su vaiku, buvo gera klausytis kaip natūraliai, žingsnis po žingsnio jį vystai nepriklausomai nuo temos sudėtingumo. Norisi pagirti už puikius atspindėjimus,  natūralų vaiko jausmų atspindėjimą viso pokalbio metu, puikų įsiklausymą ir tinkamą reagavimą į užuominas apie savęs žalojimą bei savižudybę. Džiugu, kad tinkamai vertinai riziką, išbuvai su vaiku jo žalojimosi metu, vis grįždavai prie jo sveikatos būklės pasitikslinimo, pasiūlei, bet nespaudei kviesti pagalbą, ieškojai ambivalencijos bei įtvirtinai, jog savižudybė nėra išeitis. Išgirdau daug gražių frazių, linkiu jų neatsisakyti ir realiuose pokalbiuose su vaikais. Jei būtų likę pokalbį vystyti toliau, siūlyčiau pradėti gilinimąsi į vaiko gyvenimo situaciją (kaip susiklostė atitolimas nuo tėvų, kaip atrodo jo įprasta diena ir pan.).