Sveikinu puikiai pasirodžius nekonsultacinių skambučių užsiėmime! Jų vaikų linijoje tikrai pasitaiko, tad mokėti juos naviguoti yra svarbu. Kviečiu drąsiau brėžti ribas tokio tipo skambučiuose, nes tai yra vienas iš dalykų, kuris padeda būti nekonsultaciniuose skambučiuose (pvz.: aš mielai paklausysiu tavęs dainuojant 30 sekundžių, bet po to norėsiu pasikalbėti, o jeigu nepavyks, man teks atsisveikinti; tu vis klausi kaip aš atrodau, ir aš minėjau, kad vaikų linijoje kalbamės apie vaikus, tad jeigu nepavyks sukurti dialogo, man teks atsisveikinti ir pan.). Kaip aptarėme per refleksiją, svarbu šiuose pokalbiuose išlikti empatiškai, pažiūrėti į situaciją kiek su vaikišku smalsumu, pabūti žaisminga, kviesti vaiką pokalbiui (gal gali papasakot, kaip tau kilo šis klausimas/noras) ir, žinoma, neužsimezgus dialogui arba kai yra nemalonu, tą įvardinti ir kviečiant skambinti kitą kartą, atsisveikinti. 