Teko gana sudėtingas ir temomis kompleksiškas pokalbis su mergina. Puikiai prisitaikai pre vaiko tempo, tavo balsas ramus, keliantis pasitikėjimą. Puikiai susitvarkei su suicidine pokalbio puse - laiku ir aiškiai įvardinai norą žudytis, iš karto įsitikinai, ar vaikas saugus, išryškinai ambivalenciją bei skatinai suprasti, kad yra ir kitų išeičių nei savižudybė. Silpnesnioji pokalbio pusė buvo seks.prievartos tema, kuri lyg ir liko šone, neišjausta ir neišbūta kartu su mergina. Svarbiausia šioje temoje labai aiškiai nuimti kaltę nuo vaiko, išreikšti kuo daugiau užuojautos, įvardinti, jog įvykdytas nusikaltimas. Tai natūraliai pokalbyje atvestų iki jausmų palengvinimo vaikui, tvirtumo ieškoti išeičių pastiprinimo. Jausmus pokalbyje nors ir natūralizuoji, bet tik tuos, kuriuos tarp kitko pamini pats vaikas. Verta ir pačiai įtraukti jausmų atskleidimo klausimų, kad kuo labiau padėtum vaikui sumažinti emocinę įtampą.