Pokalbyje buvo daug empatijos, supratimo, gražių atspindėjimų (pvz., girdžiu balse pyktį), klausimų apie jausmus. Puiku, kad iš karto sureagavai į vaiko užuominą apie savižudybę, patikinai, kad jis tau rūpi, stengeisi sutarti, kad pokalbio metu nieko nepasidarytų. Tačiau iki nesižudymo kontrakto sudarymo reikėjo įvertinti savižudybės riziką-išsiaiškinti, ką galvoja apie savižudybę, ar turi planą, koks jis, ar šiuo metu galvoja, kur vaikas dabar, kokios priemonės ir kur jos dabar ir pan. Gerai, kad patikinai, jog „savižudybė-ne išeitis“, tik tai vertėjo padaryti anksčiau. Taip pat reikėjo sureaguoti į vaiko užuominą pokalbio pabaigoje „šiltame vandenyje pagulėsiu, nusibaigsiu“ ir į jo vis pakartojimą, kad turi laiko iki 21 val. Kalbėdama apie savižalą gražiai tyrinėjai situaciją ir jausmus, tik ateityje nepamiršk pasakyti vaikui, kad paprastai toks emocinio skausmo malšinimo būdas yra tik trumpalaikis, o fiziniam skausmui praėjus emocinis sunkumas vėl sugrįžta.
