Naudojai daug atspindėjimų ir apibendrinimų, neskubėjai, nenušokai prie sprendimų. Jautėsi didelis rūpestis ir užuojauta, užtikrinai, kad toks elgesys netinkamas, rūpinaisi vaiko fizine būkle – puiku! Trūko situacijos analizės, reikėtų pasiaiškinti, kada ir kaip dažnai tai vyksta, kada prasidėjo. Taip pat labai svarbu įvardinti, kad trenerio elgesys yra nusikaltimas, tai padėtų nuimti ir gėdą nuo vaiko. Verta reaguoti į pasakymus "Noriu, kad visa tai baigtųsi", tai gali būti signalas, kad vaikas turi minčių apie savižudybę. Kaip pati įvardinai, galėjo būti ir daugiau jausmų. Vis dėlto, išbuvai tikrai ilgame pokalbyje, su kuo labai sveikinu.