Didžiąją dalį klausimų formuluoji, kaip atvirus, girdi, kaip vaikas kalba ir į tai atreaguoji ("girdžiu, kad verki"). Situacijos analizei būtų galima dar paklausti "kas vyksta namuose, kai tėtis išgeria / kaip atrodo tokia diena, kai tėtis girtas", "kaip reaguoja mama tose situacijose". Labai gerai, kad pabrėžie, jog tai liga ir vaikas negali jos išspręsti. Galbūt būtų dar padėję, jei būtum atspindėjusi jos norą: "tikiu, kad tau labai norisi, kad tėtis nebegertų / girdžiu, kad tau sunku šiuos du metus ir norėtum, kad viskas pasikeistų" ir tuomet taip švelniai pasakyti apie tai, kad visgi čia reikalinga suaugusiųjų, specialistų pagalba. 