Pokalbyje su vaiku buvai čia ir dabar, tyrinėjai situaciją, tikslinaisi, puikiai formulavai klausimus, kurie leido suprasti vaikui, kad jo klausaisi ir tuo pačiu suteikei erdvės pasisakyti pvz.: „Kada būna stipriausias kontrolės jausmas?“.  Natūraliai sureagavai į besikeičiančia vaiko aplinką: „Girdžiu tylą, norėjau pasiteirauti ką darai?“. Akimirksiu sureagavai, kad mergina išgėrusi tablečių ir bando nusižudyti pokalbio metu. Tikslinaisi apie tablečių kiekį, bei maloniai skatinai merginą išsikviesti greitąją pagalbą. Savižudybių temoje, dažniausiai prireikia direktyvaus kalbėjimo, kai siekiame sumažinti pavojų vaiko gyvybei. Tokiais atvejai tinkami pasisakymai gali būti: „Girdžiu, kad tavo gyvybei gresia pavojus, dabar turėti išsikviesti pagalbą, ar sugebėsi tai padaryti?“. Vaiko savijautai esant prastai arba prastėjant gali tekti nurodyti vaikui išsivemti, šiame pokalbyje tai būtų buvęs tinkamas variantas.