Puikiai formuluoji klausimus ("kaip tu priėmei žinią apie tėvų skyrybas?" , "o ko tu norėtum pati?", "kas tau padėjo išbūti tą laiką?"), taip pat gražiai apibendrini "iš tavo žodžių suprantu, kad šeimoje vyksta skyrybos ir tau reikia išsirinkti su kuo gyventi". Tikrai jautėsi, kad užsimezgė kontaktas su skambinančiaja. Atidžiai klauseisi ir reagavai į užuominas apie savižudybę. Šiame pokalbyje dar prieš atsisveikinant buvo galima aptarti, kaip skambinančioji grįš namo, kaip praleis vakarą, kad nusiteiktų rytojaus dienai. Tai padėtų ir skambinančiajai susidėlioti tokį pasirūpinimo savimi planą, ir tu galutinai išgirstum, kiek rizikos yra, kad vėl gali kilti minčių apie savižudybę.