Koks puikus, dėmesingas ir konstruktyvus dalyvavimas pokalbyje! Tavo empatiškas įsitraukimas ir nuoseklus situacijos bei jausmų nagrinėjimas – 10 balų. Jautėsi vaiko palaikymas, padrąsinimas. Tiesa, pokalbiuose apie patiriamą fizinę prievartą, ką po pokalbio ir pati pasakei, svarbu įvardyti, kad niekas neturi teisės vaiko mušti. Puiku, kad tyrinėdama situaciją drąsiai  tiksliniesi:  – Skambinai dėl to, kad muša už pažymius, bet dabar girdžiu, kad ir šiaip. Už ką dar tave muša? – Už blogą elgesį. – Mhm, o kas yra blogas elgesys? Ir žinoma, labai puikus buvo tavo jau į istoriją įrašytas klausimas: „O ką galėtum pasakyti mamai iš to, ką mes kalbėjome?“ – puikus žingsnis, skatinantis vaiką apgalvoti. Gal kiek per stiprus buvo spaudimas būtinai pasikalbėti su mama, o pokalbis su tėčiu (kaip dar viena alternatyva) liko nepatyrinėtas, tačiau apibendrinant, tai, kaip vedi pokalbį, naudoji atspindėjimus, švelniai tyrinėji ir giliniesi – tiesiog šaunu ir pagirtina!