Pokalbio pirma pusė išties buvo stipri ir džiaugiausi klausydama, kaip taikai įgytus atspindėjimo, tikslingu klausimų uždavimo ir formulavimo, jausmų tyrinėjimo įgūdžius. Įpusėjus pokalbiui pasijuto, kad ima stigti gilesnės situacijos analizės. Visapusiškai nagrinėjame situaciją, empatiškai su palaikymu klausiame, kaip vaikas gyvena su žeminančiu tėvų elgesiu, kaip reaguoja, kaip tai vyksta konkrečiai. Galime paprašyti papasakoti konkrečią situaciją. Per greitai perėjai prie pozityvo ir ieškojimo, kur vaikas galėtų praleisti laiką, kur jaučiasi saugiai. Tai svarbu daryti, tačiau dar nebuvo iškalbėta situacija, vaikas vis dar buvo prislėgtas. Stenkis iki galo išbūti vaiko jausme. 