Pokalbyje labai puikiai pavyko prakalbinti vaiką, patyrinėti situaciją, pasigilinti, kas iš tiesų slepiasi po narkotikų vartojimu. Labai noriu pagirti už tai, kad pavyko nenuskubėti prie sprendimų, pabūti su vaiku. Pokalbiui būtų padėjęs pabandymas suprasti vaiko užsakymą - vaikas kaip ir sako, kad jam smagu vartoti narkotikus, bet kartu kaip ir nerimauja dėl to; sako, kad gali kontroliuoti situaciją, bet kartu kad vartoja narkotikus kiekvienai progai pasitaikius, net ir vienas. Padėtų, jei tokią dviprasmišką situaciją ir atspindėtum, paklaustum, dėl ko nerimas kyla, kas didžiausius sunkumus sukelia, vartojant narkotines medžiagas. Vaikas kalbėjo apie pinigus, apie tėvus - čia taip pat buvo galima patyrinėti santykius su tėvais, piniginį vartojimo aspektą - iš kur gauna pinigų, kiek išleidžia ir pan. Sėkmės toliau!