Labai gražiai tyrinėjai situaciją pokalbyje, kuriame mergaitė buvo pasimetusi ir daug aplinkybių iš pradžių atrodė neaiškios. Šauniai sureagavai į vaiko pasakymą dėl pjaustymosi „iš tiesų tai labai rimta“ ir bandei užtikrinti vaiko saugumą, skatinai pašalinti pavojingus daiktus. Aiškinaisi planą, sudarei su vaiku susitarimą, kad jis nieko sau nedarys jūsų pokalbio metu. Akcentavai, kad pjaustymasis nėra išeitis ir galvojai kaip užtikrinti mergaitės saugumą. Esi puikiai įvaldžiusi ir taikai VL konsultavimo modelį – naudoji daug atvirų klausimų, tyrinėji situaciją ir jausmus, drąsini, palaikai vaiką, išlieki empatiška pokalbyje. Jei būtum pagilinusi situacijos tyrinėjimą ir lygiagrečiai jausminę vaiko būseną jai būnant ligoninėje (kaip jauteisi, kai gulėjai ligoninėje, kaip pasijutai iš ten išėjusi...?), pokalbis būtų beveik tobulas. Dėkui Justina!