Pokalbyje spinduliavai empatija, šiltumu ir jaukumu. Tai leido vaikui atsiskleisti, bei išsipasakoti. Pokalbyje sekei vaiką, iš pradžių detaliai tikslinaisi, kas buvo ne aišku. Vaiko pasakojimas buvo padrikas, šiame pokalbyje būtų pravertęs tikslingesnis tavo, kaip konsultanto, pokalbio struktūravimas. Vaikas painiai perėjo nuo facebook nepažįstamo žmogaus atvejo iki klasiokių. Natūralu, kad kartais nepajaučiam kai vaikas neaiškiai pasakoja istoriją. Kai pajauti, kad trūksta kažkurios informacijos visada gali pasitikslinti. O tai atvejais, kai norime sugrįžti atgal, gali padėti apibendrinimas, kuris nukreipia į tam tikrą pokalbio dalį.
Puikiai sureagavai į patyčių situaciją, tačiau sprendimų dalyje ėmeisi per daug iniciatyvos su pasiūlymais. Sprendimų dalyje VL dažnu atveju pateikiame abstrakčiau ir kaip galimybes.
Pabandyk daugiau dėmesio skirti pokalbio kryptingumo išlaikymui, bei pabandyk nusipiešti aiškesnį paveikslą.