Pokalbis buvo jautrus, ramus. Džiugu, kad naudoji išmoktus įgūdžius, girdi, ką sako vaikas, atspindi jausmus, giliniesi į vaiko situaciją, naudoji tyrinėjančius klausimus. Norisi akcentuoti, kad pokalbio apie patyčias pradžioje reikėtų įvardyti, kad niekas neturi teisės iš vaiko tyčiotis. Pokalbyje apie patyčias labai svarbu išanalizuoti situaciją, kas tyčiojasi, kaip dažnai, kada tai prasidėjo, koks paskutinis buvo įvykis, kaip vaikas reaguoja, kas tai mato ir t.t. Kitą kartą drąsiau įvardink, kad patyčių situaciją labai sunku išspręsti vienam vaikui, o nieko nedarant, situacija gali blogėti, todėl svarbu padrąsinti vaiką kreiptis pagalbos į saugusiuosius.  Tavo pokalbyje tikrai buvo palaikymo vaikui, bet tikrai gali naudoti daugiau atspindėjimų, klausimų apie jausmus, apibendrinimų. Pokalbiuose reikėtų vengti situacijos vertinimų "naudoti prievartą nėra tinkamas sprendimas". Tokiu atveju geriau klausinėti vaiko, kas būtų jeigu jis panaudotų prievartą, kaip jis jaustųsi, ką darytų jei