Šiame pokalbyje tau gerai sekėsi tyrinėti situaciją – nuosekliai, atvirais klausimais aiškinaisi koks merginos rūpestis, kokie jos santykiai su internetiniu draugu, tikslinaisi įvairias detales. Taip pat puiku, kad užčiuopei ir merginos abejonę (“Tavo balse girdžiu abejonę”), tačiau pajutus merginos nerimą būtų tikę daugiau dėmesio skirti išgyvenamiems jausmams (iš kur merginai kyla nerimas ir abejonės? Kas kelia didžiausią nerimą? Kaip ji jaučiasi apie tai pasakodama? Kaip ji jaučiasi, kai bendrauja su vaikinu?). Suprantu, kad gali kilti noras, kaip pats įvardijai, pamoralizuoti, tačiau tokiuose pokalbiuose svarbu per situacijos ir jausmų tyrinėjimą bei atspindėjimus to, ką sako vaikas, vesti jį patį link pamąstymų, ar tai yra saugu (ką ji konkrečiai žino apie šį vaikiną? Kiek jį pažįsta, kas juos sieja? Ar yra pagalvojusi apie tai, kad internete žmonės gali apsimesti kažkuo kitu nei yra – ką apie tai mano?). Ačiū už pokalbį ir sėkmės toliau tobulinant įgūdžius!