Turi gebėjimą užtikrintai ir kartu natūraliai prakalbinti nedrąsų vaiką. Džiaugiuosi tavo atsidavimu ir dėmesingumu. Gražiai tyrinėjai situaciją, padrąsinai vaiką, aiškinaisi detales, uždavei gražius, atvirus klausimus. Tyrinėjant jausmus, nepamiršai natūralizuoti, naudojai nemažai atspindėjimų, kas rodo tavo dėmesingumą. Laiku pastebėjai savižudybės užuominas ir į jas reagavai. Net kelis kartus stengeisi užtikrinti vaiko saugumą. Laiku pastebėjai ir atkreipei vaiko dėmesį į tai, kad savęs žalojimas atneša tik trumpalaikį palengvėjimą bei turi kitų nepageidaujamų pasekmių. Gražu, kad mėginai ieškoti, kas padeda dabar skambintojo gyvenime, jį palaiko (stiprybės, teigiamos savybės, draugai/giminaičiai). Ką turėtum patobulinti – akcentuoti, kad savižudybė nėra išeitis, labiau patyrinėti situaciją ir lygiagrečiai vaiko jausenas jose ir surasti ambivalencijos apraiškų, įvardijant tiek noro mirti, tiek noro gyventi mintis vaiko pokalbyje. Ačiū tau už atkaklumą mokantis ir tobulėjimą!