Labai gražiai atsiliepei, paskatinai kalbėti, užtikrinai dėl konfidencialumo. Nemažai klausimų formulavai kaip atvirus, tačiau truputį per ilgus. Pvz. klausi "ir kokius jausmus tau kelia ši situacija be to, kad draugė tau patinka?", jei paliktum tik "ir kokius jausmus tau kelia ši situacija?" būtų daug paprastesnis, atviras klausimas. Truputį daugiau patyrinėk situaciją: pvz. iš ko suprato, kad draugė patinka, kada suprato. Svarbu, kad ir tau situacija būtų, kiek įmanoma suprantamesnė, todėl venk miglotų, labai apibendrintų pasakymų pvz. sakai "tau nedrąsu padaryti tai, ką norėtum padaryti" reikėtų keisti į tai ką išgirdai iš skambinančiosios "norėtų apkabinti, pabučiuoti". Neinicijuok, neskatink skambinančiosios spręsti tos santykių situacijos. Galima paklausti, ar ji nori papasakoti draugei apie jausmus ir tuomet kalbėtis, kaip tai padaryti. Bet gali būti, jog skambinančioji tiesiog norėjo pasidalinti išgyvenimais ir sprendimo neieško.