Sveikinu su pirma supervizija! Pokalbis buvo neilgas, tačiau jautėsi, kad ši tema tau nebuvo nepatogi. Pokalbyje naudojai atspindėjimų („girdžiu, kad tau patinka vaikinai“), natūralizavimų („suprantu, kaip jautiesi“), stengeisi būti aktyvi klausytoja („girdžiu tave, papasakok plačiau“). Tarpusavio ryšys galėtų tapti gilesnis, jei būtum atidžiau tyrinėjusi vaikino situaciją ir jausmus. Būtų buvę vertinga labiau patyrinėti, kada jis pajuto potraukį draugui, kokios buvo aplinkybės, ar tai buvo pirmas kartas, kaip pasijuto tai suvokęs, kokius jausmus dabar išgyvena, ką ketina daryti ir pan. Tyrinėjant reikėtų užduoti po vieną klausimą, nes klausimų „serija“ gali sutrikdyti pašnekovą. Taip pat geriau klausti, kaip jaučiasi, tačiau ne bandyti tai atspėti. Po pokalbio dalinaisi, kad laukei, kada jau ateis tas laikas jam pasakyti, kad jis yra gėjus, tačiau siūlyčiau neskubėti „diagnozuoti“, o palikti erdvės ir laiko vaikinui pačiam tai vertinti, stebėti save ir tai nuspręsti. Sėkmės!