Puikiai pavyko užmegzti kontaktą su vaiku ir išbūti jo situacijoje. Džiugu, kad vaikui kalbant apie patiriamą fizinį smurtą iš tėvo, padarei svarbiausius dalykus - įvertinai vaiko būklę bei saugumą pokalbio metu, įvardinai, jog tėtis neturi teisės taip elgtis, nuolat gilinaisi į berniuko jausmus ir neskubėdama analizavai vaiko situaciją, balse jautėsi palaikymas ir empatija. Vis dar panaudoji "kodėl" klausimų bei kompleksinių klausimų, tačiau šaunu, kad ir pati tą jauti bei stengiesi taisyti. Pokalbio sėkmingumui sutrukdė tai, kad pasirinkai su berniuku ieškoti išeities per vaiko mokslų gerinimo kryptį (jei vaikas geriau mokysis ir darys namų darbus, tuomet tėtis jo nemuš). Smurto atveju įtvirtiname, kad smurtautojas elgiasi neteisėtai ir ieškome saugios atsvaros galimybių vaiko aplinkoje, vietoj vaiko nukreipimo savo veiksmais prisitaikyti prie smurtaujančiojo lūkesčių.