Puikiai susitvarkei su situacija, nors ji nėra iš lengvųjų. Džiugina, nes užsiėmimo metu jautėsi, jog tau kalbėti lytiškumo tema nėra lengva. Pokalbis vyko sklandžiai ir nuosekliai, sakyčiau vadovėliškai. Nuo pradžių nuraminai vaiką, tikslai įvardinai vaiko savijautą, „nejauku kalbėti“, priminei apie konfidencialumą. Užduodi taiklius klausimus apie situaciją, giliniesi į situaciją. Jaučiasi nuoširdus domėjimas. Tinkamai reaguoji į jausmus, atspindi situaciją, natūralizuoji jausmus. Sakyčiau laiku perėjai prie sprendimų ieškojimo. Jautėsi, kad vaikui reikia sprendimo. Ieškodama sprendimo toliau gilinaisi į situaciją. Puikiai sureagavai į vaiko klausimą ką man daryti? Pasiūlei kartu ieškoti sprendimo, leidai vaikui pačiam galvoti ir tyrinėti savo situaciją. Gražiai analizavot alternatyvas, jas aiškiai įvardinot ir kalbėjot apie jų galimas pasekmes. Kartais gal pritrūko tavo ryškesnės emocijos, reagavimo į vaiko susirūpinimą. Rekomenduočiau išreikšti tą supratimą ir palaikančią emociją.