Sunkus pokalbis, tačiau tu išties gerai su juo tvarkeisi. Jau pačioje pokalbio pradžioje užtikrinai konfidencialumą, padrąsinai vaiką atvirai dalintis savo sunkumu. Neužmiršai vaiko jausmų ir būtinybės nuimti kaltę. Sureaguoti į kaltės jausmą galėtum ir anksčiau – iškart kuomet išgirsti, kad vaikas patyrė smurtą, patyčias ar prievartą. Jausmą rekomenduoju naudoti dažniau, ne vien tik girdėti, tačiau ir klausti apie jį. Matosi, kad jau jauti pokalbio struktūrą, supranti kur kokį įrankį taikyti, kad pokalbis vyktų taip kaip pati nori. Vis tik raginu nebijoti ir giliau analizuoti situaciją. Šio pokalbio metu taip iki galo ir liko neaišku koks tas išprievartavimas buvo, kas ten tokio įvyko? Šios detalės yra svarbios kad teisingai suprastum vaiko situaciją. Dar vienas momentas. Jeigu pokalbis yra apie patyčias, prievartą, smurtą būtina įsitikinti, kad vaikas saugus ir nesužeistas. Pirmiausia įsitikink vaiko saugumu, o tik tada tęsk pokalbį apie jam rūpimą temą. 