Pokalbiai apie prievartą visuomet turi didžiulį emocinį krūvį, todėl noriu pagirti, kad puikiai su juo tvarkeisi. Svarbu, kad suprastum, jog po tokių pokalbių, jeigu jautiesi slogiai, norisi su kažkuo pasikalbėti, tai visuomet gali padaryti su budėjimų koordinatoriais, šalia budinčiais savanoriais, supervizoriais. Nelaikyk sunkumo savyje! Na o dabar apie tavo superviziją. Puikiai užtikrinai pokalbio konfidencialumą, išties gražiai atspindi, užjauti ir drąsini vaiką. Informavai apie nusikaltimą. Vis tik, pokalbio metu taip ir liko neaišku kas yra „tai“. Smurto, patyčių, prievartos pokalbiuose rekomenduojama konkrečiai ir atvirai išsiaiškinti visas detales. Nebijok įvardinti, kad prieš vaiką buvo panaudota seksualinė prievarta. Vis dar esi linkusi spėlioti! Galiausiai gražiai pristatei PVL, neįsipareigojai ir neišsiplėtei su informacija, kurios nežinai. Džiaugiuosi!