Ačiū tau už pokalbį, buvo puiki pokalbio pradžia, labai švelniai mezgei kontaktą, neskubėjai, papasakojai apie konfidencialumą, pasitikslinai kaip jaučiasi vaikas, išgirdęs, kad čia gali drąsiai kalbėti apie tai, kas jam svarbu. Labai gražiai formulavai klausimus. Pokalbyje buvo daug empatijos, supratimo. Noriu padrąsinti tave daugiau paanalizuoti situaciją ir neskubėti nuspėti įvykių, drąsinu tave labiau išklausinėti, tai kas gi vis dėlto vyksta: kur tėtis liečia, kada tai daro, kaip mergaitė jaučiasi, kai jis tai daro, ką jis sako jai ir pan. Šaunu, kad nepamiršai paklausti apie mergaitės saugumą.  Pradėjai siūlyti PVL ir supratusi, kad mergaitė nori dar pakalbėti, vėl grįžai patyrinėti situaciją.  Siekiant gilesnio pokalbio, svarbu daugiau paanalizuoti situaciją ir neskubėti siūlyti sprendimų. Tikrai gerai pristatei PVL, ką jie daro, tik nereikia užtikrinti ir pažadėti vaikui, kad jie išspręs jo problemas. Ačiū, kad labai greitai mokaisi. Sėkmės!