 Viso pokalbio metu jautėsi, kad be galo nori apsaugoti merginą nuo bet kokios galimos grėsmės dėl planuojamo pasimatymo. Iš tos pusės tikrai nuosekiai, išsamiai informavai vaiką ir aptarei su juo įvairias galimas grėsmes bei mergaitės saugumo užtikrinimą. Džiugu, kad naudoji atspindėjimus, nepamiršti vaiko jausmų. Tačiau pritrūko gylio situacijos analizėje, labai nuskubėjai į pačias grėsmes ir galimus sprendimus. Verta siekti vaiką ne dar labiau įbauginti, bet atvirkščiai - leisti jam susivokti, kas vyksta su emocijomis, padėti realiai įvertinti situaciją ir tada jau kartu ieškoti sprendimų. Internetinė erdvė šiuolaikiniam jaunimui yra natūrali pažinčių zona ir nebūtinai ten slypi tik grėsmės. Situacijos analizė padėtų viską išsiaiškinti realiau.