Jautriai, palaikančiai ir supratingai kalbėjai su mergaite, tam labai padėjo tai, jog naudojai daug atspindėjimų, tokių frazių kaip "skamba sudėtingai; sunku net įsivaizduoti, kaip pakelti tokią kontrolę" ir pan. Svarbu, kad mergaitės žodžiuose pastebėjai savižudiškas mintis ir apie tai jos paklausei, atspindėjai ambivalenciją. Kai vaikas užsimena apie norą nebegyventi, labai svarbu jam paminėti, kad savižudybė nėra išeitis, kad nusižudžius neliks ne tik vaiko problemos, bet neliks ir paties vaiko. Pokalbio pradžioje gražiai teiravaisi mergaitės apie kylančius jausmus, vėliau gilinimasis į jausmus liko nuošaly ir to pritrūko. Gilinantis į situaciją buvo galima daugiau pasidomėti apie mamos motyvus, priežastis, konkrečius kylančius konfliktus, mergaitės santykį su broliu.