Tavo stipriosios pusės pokalbyje buvo išsami situacijos analizė, įvairūs atviri klausimai, labai daug atspindėjimų, nenuskubėjimas prie sprendimų. Kai kurie klausimai ypač taiklūs ir reikalingi tuo konkrečiu momentu. Jausmui, jog pokalbis buvo sėkmingas ir turėjo aiškią kryptį, pritrūko jausmų tyrinėjimo, jų natūralizavimo, be jų nepavyksta išreikšti ir empatijos. Mergina daug kartų minėjo savo nerimą, būsenos natūralizavimas padėtų vaikui greičiau įsisavinti ir realiai priimti situaciją. Šiuo atveju pokalbis skambėjo kaip itin išsami apklausa, kurios akivaizdoje, atrodė, nerimo lygis tik didėja. Tad verta ne bėgti nuo jausmų, nuo įsimylėjimo temos, bet jausmus natūralizuojant padėti vaikui realiai įvertinti situaciją ir susitaikyti su įvykusiais dalykais. 