Stipri ir graži pokalbio pradžia, naudojai atspindėjimus, pasitikslinimus, teisingai formulavai klausimus. Išgirdus, kad iš vaiko tyčiojasi internete, pritrūko įvardijimo, kad tai elektroninės patyčios ir niekas neturi teisės taip daryti. Kviesčiau pokalbyje panaudoti daugiau klausimų apie jausmus, siekiant suprasti, kaip vaikas jaučiasi, kai gauna užgaulias žinutes. Taip pat labai kviesčiau daugiau analizuoti situaciją, kas padėtų daugiau atskleisti, ką vaikas jau darė ir kaip norėtų toliau elgtis, kas jam svarbu ir pan. Šaunu, kad pradėjai aptarinėti su vaiku alternatyvas, bet kviesčiau ties viena neapsistoti, o pakalbėti apie tai daugiau, ir išsiaiškinti, kas vaikui svarbiausia. Tavo pokalbiai šilti ir draugiški, sėkmės ir kituose pokalbiuose!